មូលហេតុដែលនាំអោយព្រះម៉ែមហានគរជាប់ទុក្ខទោស...

គ/. ហេតុអ្វីបានជាម៉ែជាប់ទោស ?
សេចក្តីលោភរបស់បុគ្គលមា្នក់ៗ គ្រួសារមួយ  អ្នកដឹកនាំប្រទេសមួយ  គឺមិនចេះឆ្អែត  ឬស្កប់ស្កល់ឡើយ ហើយពេលណាដែលសេច​ក្តីលោភកើនកំលាំងខ្លាំងច្បាស់ជា​ត្រូវប៉ះពាល់ដល់អ្នកដ៏ទៃ 
​ឬ ប្រទេស ដ៏ទៃជាពុំខាន ។  ដូចសព្វថ្ងៃនេះម្ដាយដែលគាត់រកស៊ីលក់ដូរនៅឯផ្សារដូចជាពួកគាត់លក់សាច់បន្លែជាដើម ឬរបស់របរផ្សេងៗ ។ល។ ក្នុងមួយគីឡូគាត់ថ្លឹងអោយ​គេតែប្រាំបីខាំ​ទេ​ គឺគាត់​លួចគេពីរខាំ ដើម្បីយក មកចិញ្ចឹមកូនប្រុសស្រីដោយសុខចិត្តដាច់សីល  ផលរបស់បាបដែលម្ដាយឪពុកដាច់សីលនេះ ធ្វើអោយពួក គាត់ធ្លាក់ទៅសោយទុក្ខក្នុងអបាយភូមិយើងសួរ ថា
តើកូនគេមានប្រើអោយម៉ែឪទៅប្រព្រឹត្តអំពើអាក្រក់ នេះទេ ? 
គឺពួកគាត់ពេញចិត្តធ្វើនូវអំពើអកុសលនេះដោយខ្លួនឯងដូច្នេះអំពើនេះធ្វើអោយពួកគាត់ ធ្លាក់ទៅ រងទុក្ខក្នុងអបាយភូមិ  ។ យ៉ាងណាមិញ បុព្វជនម៉ែនោះក៏យ៉ាងដូច្នោះដែរ   ដោយចង់អោយ​កូនក្មែរ សម័យក្រោយថ្កំថ្កើងរុងរឿងរស់នៅដោយមោទនភាព  គាត់បានធ្វើ សង្រ្កាមពង្វាតទឹកដី រហូតមានស្ដេច ចំណុះ រាប់រយប្រទេស  ។ យើងមើលសព្វថ្ងៃមហា​អំណាចបច្ចុប្បន្នគ្រាន់​តែ​
ចង់គ្រប់គ្រងប្រទេសមួយ ខ្លួនអ្នកដឹក នាំសុខចិត្តធ្វើសង្រ្គាមសម្លាប់ជីវិតមនុស្សរាប់មឺនសែននាក់ ចុះទំរាំបុព្វជនខ្មែរគ្រប់ គ្រងគេរាប់រយ ប្រទេស នោះ តើពួកគាត់សំលាប់មនុស្សប៉ុន្មានទៅ?
ហើយបាបទាំងអស់នេះអ្នកណាជាអ្នកទទួល? 
យ៉ាងណាមិញ បរទេសដែលគាត់ធា្លប់ ធ្វើអាណានិគមលើគេពីអតីតកាលនោះក៏ចងពៀរនិងពួកគាត់ ហើយ គេសងសឹកវិញ។  ដោយខ្ញុំលើកយកហេតុផល នេះមកពន្យល់ព្រោះមិនចង់អោយ​
ម៉ែឪជំនាន់ ក្រោយនាំគ្នាធ្វើបាបដើម្បីគេ (កូន) ហើយទីបំផុតខ្លួនរងទូក្ខតែឯងក្នុង អបាយភូមិនោះ រួចទើបទួញ យំជា ខាងក្រោយ (ទំនួញប្រេត) នោះគឺវាហួសពេលហើយ​ព្រោះយើងពុំបាន​ធ្វើទី​ពឹងអោយខ្លួនឯង  ខ្លួនជាទីពឹងខ្លួនតើអ្នកដទៃឯណាហ្ន+ នឹងជាទីពឹងបាន បុគ្គលដែលបានអប់រំខ្លួន បានល្អ ហើយនិងបាន នូវទីពឹងដែលគេបានដោយកំរ   នេះជា (សុភាសិតរបស់ព្រះ​សម្មា​សម្ពុទ្ធ) ។  
មាតាមហានគរក៏យ៉ាងអញ្ជឹងដែរ ខំពង្រីកនគរទុកអោយកូនខ្មែររស់នៅឲ្យបានថ្កុំថ្កើន តែទីបំផុតខ្លួនត្រូវជាប់ឃាំងក្នុងសមុទ្រទឹកដោះហើយដេកស្រែកយំរងចាំកូនខ្មែរជំនាន់ក្រោយជួយ    
តើកួន​ខ្មែរសម័យនេះ  មានអ្នកណាគេនឹងជួយគាត់បើពូកគេកំពុងស្រវឹងនឹង (កេរម៉ែ) ស្រវឹងអំណាច  យសទ្រព្យសម្បត្តិសំភារៈ…។ល។   ម្យ៉ាងទៀតពួកគេបានភ្លេច ! ពុំបានដឹងរឿងពិតរបស់
​គាត់ព្រោះដោយអំណាចបាបកម្មដែលគាត់បានធ្វើហើយ  ពួកគេនាំគ្នាជេរប្រមាទមាក់ងាយដល់ពួកគាត់ថែមទៀត។ សរុបមក  នេះជាហេតុអោយគាត់ជាប់ឃុំឃាំង រាប់ពាន់ឆ្នាំមកនេះ​ព្រោះ
ការ​ដាច់នូវសិលគឺ  សិក្ខាបទប្រាំ ។
ហេតុនៃការខិតខំស្រាវជ្រាវរាវរកការពិត  ដោយបានទាញរឿងពីក្នុងថ្មនិងឯកសារផ្សេងៗនៅក្នុងភាសា រឿងព្រេង  ធម្មជាតិ…។ល។   មកពន្យល់នេះ គឺចង់ពញ្ញាក់ស្មារតីកូនខ្មែរ​ប្រុសស្រីគ្រប់
រូប​អោយភ្ញាក់​ឡើងនាំគ្នាត្រិះរិះ ពិចារណាទ្រោលបំភ្លឺទៅមុខទៀតដើម្បីស្រង់រឿងរ៉ាវនគរដែលលិចចុះរាប់រយឆ្នាំនេះអោយត្រដែតឡើងវិញ។ ហើយការស្រាវជ្រាវទាំងអស់នេះទោះបី ខុស និង
ត្រូវ​ក្តីសូមមិត្តអ្នកអានធ្វើការត្រិរិះក្នុងភាពជាកូនខ្មែរសុទ្ធៗ  បើពុំត្រឹមត្រូវបោះបង់ចោលចុះ តែបើត្រឹមត្រូវតាមហេតុផលសូមមិត្តអ្នកអានជួយរែក ជួយស្រង់ដើម្បីជួយ​មាតុភូមិជាទី​ស្នេហានៃ​
យើង​អោយ​រុងរឿងដូចអត្ថន័យដែលមាននៅក្នុងប្រាសាទនាគព័ន្ធស្រាប់  ៕

សូមអភ័យទោសពីសំណាក់មិត្តអ្នកអានទាំងឡាយ នូវរាល់កំហុសឆ្គងទាំងអស់ដែលកើតមាននៅក្នុងឯកសារនេះ  ។
ស្នាដៃសង្ខេបនេះ   កសាងរួចជាស្ថាពរនៅថ្ងៃ សុក្រ ទី ០១ ខែ ឧសភា ឆ្នាំ ២០០៩
ការខិតខំស្រាវជ្រាវនេះខ្ញុំសូមរក្សារសិទ្ធិទាំងស្រុង !…
ពីខ្ញុំ តាព្រហ្ម  កូនកត្តញ្ញូ  អ្នកស្នងមរតកម៉ែ

បើសិនជាលោកអ្នកចង់ដឹងពីរឿងរ៉ាវអាថ៌កំបាំងរបស់មហានគរក្មែរថា​ មានអាថ៌កំបាំង និងរឿងរ៉ាវពោរពេញដោយអាថ៌កំបាំងយ៉ាងណានោះសូមចូលទៅកាន់ទំព័រដើម  ដែលជាទំព័រមួយដែល​រៀបរាប់ពីលំដាប់លំដោយនៃរឿងរ៉ាវអាថ៌កំបាំងនេះ  សូមមិត្តអ្នកអានយកទៅធ្វើការត្រិះរិះពិចារណាផងចុះ សូមចុច​នៅទីនេះ...[]